Elbek Hammerhand/hu

Pörölykezű Elbek egy Törp Harcos.

Élete
Családja Észak-Etrandból származik. Anyja nem sokkal születése után meghalt, apja pedig nem tudott hirtelen mit kezdeni a nyakába szakadt gyerekkel. Úgy gondolta, a fővárosban talán jobban boldogul, és könnyebb lesz elfelejteni a történteket ha elköltözik. Így hát nyitott egy sörfőzdét Grandfolkban, Elbeket, pedig ahogy elég idős lett, iskolába adta, gondolván hogy majd fia meghozza a családnak a várva várt dicsőséget, ha medvét lovagló zsoldos lesz belőle. Testi erőnek nem volt híján, a buzogányt is jól forgatta, minden rendben ment addig, amíg csak gyalogosan gyakoroltak. Azonban az első alkalommal amikor medvehátra kellett volna ülnie, valami ritka goromba állatot kapott, ami megvadult, ledobta a hátáról és még jól rá is lépett a lábára amikor próbált arrébb gurulni az útjából. Eltört a bal lába, és a gyógyítók hiába rakták rendbe, Elbek még mindig tudta, hogy nem olyan erős mint amilyennek kellene lennie, és ráadásul még ha vihar jön akkor sajog is. Ezután kijelentette hogy belőle aztán nem lesz medvelovas! Inkább verné fejbe az összes beste medvét minthogy egyre is ráüljön!

Fejszés sem akart lenni, a fejszéket nem szerette, gondolta - "Vagy tanuljak meg lőni? Ugyan. minek csináljak sündisznót az ellenfelemből, ha oda is mehetek hogy jól fejbekólintsam egy buzogánnyal?" -, így a mesterek úgy döntöttek hogy Elbek nem megfelelő nekik. Ennek "örömére" hazatért apjához, és leitta magűt a sárga földig. (mivel jól ment neki az üzlet, a sörfőzde mellé időközben egy kiskocsmát is épített) Sajnos ezen állapotában belekötöttem pár olyan alakba akikbe nem kellett volna, kimentek a kocsma elé verekedni egy jókora emberrel, aki eléggé helybenhagyta. Másnap közölte vele apja, hogy igazán több esze is lehetne minthogy egy kovácsmesterrel álljon le verekedni. Mindketten meglepődtek, mikor dél körül az említett újból megjelent nálunk, és közölte, hogy a tegnap történtek ellenére, szívesen látná Elbeket segédeként, látva hogy egész erős. Aztán hozzátette: Természetesen csakis józanul! Így esett, hogy ezután Elbek kovácsinasnak állt. Három éven keresztül kalapálta az izzó fémet, mindig is boldogan emlékezett vissza erre az időre. Emellett kiderült, hogy a mester nem teljesen törvényesen végzi a munkáját, már ami a nyersanyagok beszerzését illeti... elleste pár fortélyát, már ami az okirathamisítást, valamint a csempészetet illeti. Úgy tűnik, egyes vetélytársaknak nem tetszett mestere virágzó üzlete... így egyik reggel, munkába indulván Elbek mestere vérző testét találta a küszöbön. Odament hozzá, hogy megnézze él-e még, szerencsére még lélegzett. Gyógyítóért kiabált, míg valaki elő nem kerített egyet. Mestere lassan épült fel, és úgy döntött elmegy ebből a városból. Elbek el sem tudott képzelni más életet mint a városi, így nem tartott vele. Most itt van, egy öregedő apával, féligképzett harcosként, de egy buzogányon, egy saját maga által kovácsolt páncélon (a 3 év fizetsége) és egy butykos pálinkán kívül túl sok mindene nincs...

Az eredeti FRPG-ben
Elbek a fórumon 2010, Június 3-án jelentkezett, pontosan 7:16-kor. Csak két kalandban vett részt, az egyikben 🇭🇺dal és Yasmi Notu-val, a másikban 🇭🇺xal.

A 2012-as játékban


Elbek benne volt a játékban megjelenésre szánt karakterek halmazában, viszont a játékos soha nem találkozhatott vele.

A 2013-as játékban


Tervezve volt, hogy Elbek egy játszható csapattárs lesz a játékban, de a játék sohasem ment túl a tervezési szintnél, és nem lett belőle semmi.